সেই ভাস্কর্যটি বসানো হল এনেক্স ভবনের সামনে | দ্বিতীয় সংস্করণ | Jugantor
শুক্রবার, ২৪ নভেম্বর ২০১৭
ই-পেপার
ফনেটিক ইউনিজয়
সার্চ

আজকের পত্রিকা
প্রথম পাতা
শেষ পাতা
খেলা
খবর
দশ দিগন্ত
আনন্দ নগর
একদিন প্রতিদিন
টিউটোরিয়াল
চিঠিপত্র
বাতায়ন
উপসম্পাদকীয়
বাংলার মুখ
আইটি বিশ্ব
অর্থনীতি
উত্তরের জনপদ
আবহমান চট্টগ্রাম
জাতীয়
আন্তর্জাতিক
সম্পাদকীয়
খেলা
অর্থনীতি
সারা দেশ
বিনোদন
শিক্ষাঙ্গন
ফিচার
অর্থনীতি (২৮ মে, ২০১৭)বিচ্ছু (২৮ মে, ২০১৭)সাহিত্য সাময়িকী (২৬ মে, ২০১৭)ইসলাম ও জীবন (২৬ মে, ২০১৭)সুস্থ থাকুন (২৭ মে, ২০১৭)সুরঞ্জনা (২২ মে, ২০১৭)তারাঝিলমিল (২৫ মে, ২০১৭)প্রতিমঞ্চ (২৩ মে, ২০১৭)স্বজন সমাবেশ (২৪ মে, ২০১৭)প্রকৃতি ও জীবন (২৭ মে, ২০১৭)ঘরে বাইরে (২৩ মে, ২০১৭)পরবাস (২০ মে, ২০১৭)বৈশাখ সংখ্যা (১৪ এপ্রিল, ২০১৭)চাকরির খোঁজ (২৬ মে, ২০১৭)স্বাধীনতা দিবস সংখ্যা (২৬ মার্চ, ২০১৭)আন্তর্জাতিক নারী দিবস (০৮ মার্চ, ২০১৭)আলোকচিত্রে মহান স্বাধীনতা দিবস (২৭ মার্চ, ২০১৭)আলোকচিত্রে বর্ষবরণ (১৬ এপ্রিল, ২০১৭)
দ্বিতীয় সংস্করণ
বিচ্ছু
প্রথম পাতা
শেষ পাতা
খেলা
খবর
দশ দিগন্ত
আনন্দ নগর
একদিন প্রতিদিন
টিউটোরিয়াল
চিঠিপত্র
বাতায়ন
উপসম্পাদকীয়
বাংলার মুখ
আইটি বিশ্ব
অর্থনীতি
উত্তরের জনপদ
আবহমান চট্টগ্রাম
আজকের পত্রিকা / দ্বিতীয় সংস্করণ
যুগান্তর রিপোর্ট    |
প্রকাশ : ২৮ মে, ২০১৭ ০০:০০:০০ প্রিন্ট
সেই ভাস্কর্যটি বসানো হল এনেক্স ভবনের সামনে
গ্রেফতার চারজন কারাগারে * বিক্ষোভ অব্যাহত * হত্যাচেষ্টার অভিযোগসহ দণ্ডবিধির ৯টি ধারায় মামলা
সুপ্রিমকোর্টের মূল ভবনের সামনে থেকে সরিয়ে নেয়া ভাস্কর্যটি সুপ্রিমকোর্ট জাদুঘর সংলগ্ন এনেক্স ভবনের সামনে বসানো হয়েছে।
শনিবার রাত ১০টার দিকে ভাস্কর্য বসানোর কাজ শুরু হয় এবং শেষ হয় রাত সাড়ে ১২টার দিকে। ভাস্কর্যটির নির্মাতা মৃণাল হক ঘটনার সত্যতা নিশ্চিত করে যুগান্তরকে বলেন, ‘ঘটনাস্থলে উপস্থিত থেকে আমি ভাস্কর্য পুনঃস্থাপনের কাজের তদারকি করেছি। আমার ৩০ কর্মী এটি পুনঃস্থাপনের কাজ করেন।’ প্রতিক্রিয়ায় তিনি আরও বলেন, ‘ভাস্কর্যটি নতুন স্থানে বসানোতে কোনো লাভই হলো না। সুপ্রিমকোর্টের কিছু লোক এটি দেখতে পাবেন।’ প্রত্যক্ষদর্শীরা জানান, ছোট পিকআপে ভাস্কর্যটি এনেক্স ভবনের সামনে এনে ভার উত্তোলক যন্ত্র দিয়ে পিকআপ থেকে নামানো হয়। পরে পুনঃস্থাপনের কাজ শুরু হয়।
চলতি বছরের ফেব্রুয়ারিতে হেফাজতে ইসলামের আমীর আল্লামা শাহ আহমদ শফী সুপ্রিমকোর্ট চত্বর থেকে ভাস্কর্যটি অপসারণের দাবিতে বিভিন্ন গণমাধ্যমে বিবৃতি পাঠান। বিবৃতিতে একে মূর্তি হিসেবে উল্লেখ করেন তিনি। এর পর থেকে ভাস্কর্যটি সরানোর দাবিতে আন্দোলন চালিয়ে আসছিল হেফাজতে ইসলামসহ ধর্মভিত্তিক কয়েকটি দল। তাদের দাবির মুখে গত বৃহস্পতিবার মধ্যরাতে ভাস্কর্য সরানোর কাজ শুরু হয়। রাত ৪টার দিকে সরানোর কাজ শেষ হয়। ভাস্কর্যটির নির্মাতা মৃণাল হক ঘটনাস্থলে উপস্থিত থেকে এটি সরানোর কাজ তত্ত্বাবধান করেন। এরপর ভাস্কর্যটি ত্রিপল দিয়ে মুড়িয়ে এনেক্স ভবনের পেছন দিকে রাখা হয়।
বিক্ষোভ অব্যাহত : এদিকে ভাস্কর্যটি সুপ্রিমকোর্টের সামনে থেকে সরানোর পর থেকেই সেটি আগের স্থানেই পুনঃস্থাপনের দাবিতে আন্দোলন চালিয়ে যাচ্ছে প্রগতিশীল সংগঠনগুলো। ঢাকায় শনিবারও একাধিক কর্মসূচি থেকে ভাস্কর্য পুনঃস্থাপন ও গ্রেফতার চারজনের মুক্তির দাবি জানানো হয়। বিকালে কেন্দ্রীয় শহীদ মিনারে সম্মিলিত সাংস্কৃতিক জোটের আয়োজনে প্রতিবাদ সভা হয়। শাহবাগ ও ঢাকা বিশ্ববিদ্যালয় এলাকায় বিক্ষোভ মিছিল এবং প্রতিবাদ সমাবেশ হয়েছে। এসব সমাবেশ থেকে দাবি আদায়ে ২৪ ঘণ্টার আলটিমেটাম দেয়া হয়। অন্যদিকে ভাস্কর্য সরানোর প্রতিবাদে আন্দোলনকারীদের বিরুদ্ধে হত্যাচেষ্টা ও সরকারি কাজে বাধা দেয়ার অভিযোগে রাজধানীর শাহবাগ থানায় মামলা করেছে পুলিশ। মামলায় চারজনের নাম উল্লেখ করে অজ্ঞাত ১৫০ জনকে আসামি করা হয়েছে। শুক্রবার রাতে শাহবাগ থানার এসআই মোহাম্মদ মোফাখখারুল ইসলাম বাদী হয়ে পেনাল কোডের ১৪৭, ১৪৮, ১৪৯, ১৮৬, ৩৩২, ৩৩৩, ৩৫৩, ৩০৭ ও ৪২৭ ধারায় মামলাটি করেন। আন্দোলনকারীদের আক্রমণে মামলার বাদীসহ ছয় পুলিশ সদস্য আহত হয়েছেন বলে এজাহারে উল্লেখ করা হয়েছে। গ্রেফতার চারজনকে কারাগারে পাঠিয়েছেন আদালত।
শহীদ মিনারের সমাবেশে বক্তব্য দেন সাংস্কৃতিক ব্যক্তিত্ব সৈয়দ হাসান ইমাম, নাসির উদ্দিন ইউসুফ বাচ্চু, সম্মিলিত সামরিক জোটের সভাপতি গোলাম কুদ্দুস, সাধারণ সম্পাদক হাসান আরিফ, নাট্যজন আতাউর রহমান, নৃত্যশিল্পী সংস্থার উপদেষ্টা আমানুল হক, পথনাটক পরিষদ সভাপতি মান্নান হীরা, গ্রুপ থিয়েটার ফেডারেশনের সেক্রেটারি জেনারেল আকতারুজ্জামান প্রমুখ। বক্তারা বলেন, ভাস্কর্যটি সরকার সরিয়েছে না সুপ্রিমকোর্ট সরিয়েছে তা দেখার বিষয় নয়। বাস্তবতা হল এটি সরানো হয়েছে। আর এটা হয়েছে হেফাজতে ইসলামের দিকনির্দেশনা অনুযায়ী। হেফাজতকে মুক্তিযুদ্ধের বিপক্ষ শক্তি উল্লেখ করে বক্তারা আরও বলেন, যে অসাম্প্রদায়িক চেতনায় মুক্তিযুদ্ধের মাধ্যমে এ দেশ স্বাধীন হয়েছিল তা আজ বাধাগ্রস্ত হচ্ছে। সরকার মুক্তিযুদ্ধের বিপক্ষের শক্তির কাছে মাথা নত করছে। সমাবেশ থেকে নতুন প্রতিবাদ কর্মসূচি ঘোষণা করা হয়। ৩ জুন বেলা ১১টায় কেন্দ্রীয় শহীদ মিনারে ফের প্রতিবাদ সমাবেশ হবে।
শাহবাগ থানার ওসি আবুল হাসান যুগান্তরকে বলেন, সরকারি কাজে বাধা দেয়ায় ছাত্র ইউনিয়নের সাধারণ সম্পাদক লিটন নন্দী, ছাত্র ইউনিয়নের ঢাকা কলেজ শাখার সভাপতি মোর্শেদ হালিম, ছাত্র ইউনিয়ন কর্মী জয় ও উদীচীর কেন্দ্রীয় কমিটির সদস্য আরিফ নূরের নাম উল্লেখ করে মামলায় আরও অজ্ঞাত ১৪০-১৫০ জনকে আসামি করা হয়েছে।
মামলার এজাহারে উল্লেখ করা হয়েছে, অনুমতি না নিয়ে সমাবেশ ও মারাত্মক অস্ত্রশস্ত্রে সজ্জিত হয়ে পুলিশের কাজে বাধা দেয় আন্দোলনকারীরা। সমাবেশ শেষে তারা মিছিল নিয়ে সুপ্রিমকোর্টের ভেতরে প্রবেশের চেষ্টা করে। পুলিশ তাদের শান্তিপূর্ণ মিছিল করার অনুরোধ করলেও না শুনে বিভিন্ন উসকানিমূলক বক্তব্য দিতে থাকে। ঘটনার একপর্যায়ে আন্দোলনকারীরা মাজার গেট এলাকায় ব্যারিকেড ভেঙে সুপ্রিমকোর্টের ভেতরে প্রবেশ করতে চাইলে পুলিশ বাধা দেয়। পুলিশি বাধা উপেক্ষা করে তারা উত্তেজিত হয়ে পুলিশদের হত্যা করার উদ্দেশ্যে মারাত্মক অস্ত্রশস্ত্রে সজ্জিত হয়ে উপর্যুপরি পুলিশের ওপর হামলা চালায়। ইট-পাটকেল নিক্ষেপ করে। পুলিশ জনগণের জানমাল ও সরকারি সম্পদ রক্ষায় মিছিল ছত্রভঙ্গ করতে জলকামান এবং ৫৫ রাউন্ড টিয়ার শেল নিক্ষেপ করে। আন্দোলনকারীদের আক্রমণে মামলার বাদী এসআই মোহাম্মদ মোফাখখারুল ইসলাম, ওয়াহিদুজ্জামান, মনির হোসেন, আজিজুল ইসলাম, সোলায়মান হোসেন ও আকবর আলী গুরুতর আহত হয় উল্লেখ করে এজাহারে বলা হয়েছে, মিছিলকারীদের ইট-পাটকেলের আঘাতে নৌবাহিনীর একটি বাসের গ্লাস ভেঙে এক লাখ টাকার ক্ষতি হয়েছে।
চার প্রতিবাদকারী কারাগারে : ভাস্কর্য অপসারণের প্রতিবাদে সুপ্রিমকোর্টের সামনে বিক্ষোভ ও পুলিশের ওপর হামলার ঘটনায় গ্রেফতার চার প্রতিবাদকারীকে কারাগারে পাঠানোর আদেশ দিয়েছেন আদালত। শনিবার বিকালে ঢাকার মুখ্য মহানগর হাকিম সত্যব্রত শিকদার এ আদেশ দেন। একই সঙ্গে আসামিদের জামিন শুনানির জন্য রোববার দিন ধার্য করেন।
আসামিপক্ষের আইনজীবী একেএম সোহেল আহাম্মেদ যুগান্তরকে বলেন, এ মামলায় মোট ৯টি ধারা রয়েছে। এর মধ্যে ৬টি ধারা জামিনযোগ্য ও ৩টি ধারা জামিন অযোগ্য। তবে জামিন অযোগ্য ধারা হলেও মামলার এজাহার ও ফরোয়ার্ডিং পর্যালোচনা করে আসামিদের জামিন দেয়ার সুযোগ আদালতের রয়েছে। এর আগে আদালতে হাজির করে আসামিদের কারাগারে আটক রাখার আবেদন করেন মামলার তদন্ত কর্মকর্তা শাহবাগ থানার এসআই মির্জা বদরুল হাসান।
২৪ ঘণ্টার আলটিমেটাম : গ্রেফতার চারজনকে আগামী ২৪ ঘণ্টার মধ্যে মুক্তি দেয়ার দাবি জানিয়েছে ‘ছাত্র-জনতার প্রতিবাদ’। এ সময়ের মধ্যে মুক্তি না দিলে রোববার বেলা ১১টায় সারা দেশে বিক্ষোভ কর্মসূচি পালন করা হবে। তাছাড়া ১ জুন বিক্ষোভ মিছিল নিয়ে স্বরাষ্ট্র মন্ত্রণালয় অভিমুখে যাওয়া হবে। শনিবার সন্ধ্যায় শাহবাগে প্রতিবাদ সমাবেশ থেকে এ দাবি ও কর্মসূচি ঘোষণা করেন উদীচীর সাধারণ সম্পাদক জামশেদ আনোয়ার তপন। এর আগে বিকাল পৌনে ৫টার দিকে ঢাকা বিশ্ববিদ্যালয়ের ছাত্র-শিক্ষক কেন্দ্র (টিএসসি) থেকে একটি মিছিল বের হয়। মিছিলটি শাহবাগে গিয়ে সমাবেশে মিলিত হয়। পরে সমাবেশ শেষে মিছিল বের হয়ে বিশ্ববিদ্যালয়ের রাজু ভাস্কর্যের পাদদেশে এসে সমাবেশের মাধ্যমে শেষ হয়।
সমাবেশে বক্তব্য রাখেন- উদীচীর সহ-সভাপতি প্রবীর সরদার, যুব ইউনিয়নের সভাপতি হাসান হাফিজ সোহেল, গণজাগরণ মঞ্চের সংগঠক জীবনানন্দ জয়ন্ত, ছাত্র ইউনিয়নের সাবেক সভাপতি খান আসাদুজ্জামান মাসুম ও মানবেন্দ্র দেব, লেখক ও প্রকাশক রবিন আহসান, ছাত্রফ্রন্টের সভাপতি নাঈমা খালেদ মনিকা, ছাত্র ইউনিয়ন ঢাবি সংসদের সভাপতি তুহিন কান্তি দাস প্রমুখ। অনুষ্ঠান পরিচালনা করেন সমাজতান্ত্রিক ছাত্রফ্রন্টের সাধারণ সম্পাদক নাসির উদ্দিন প্রিন্স।
সমাবেশে বক্তারা বলেন, সরকার ভাস্কর্যটি সরিয়ে মৌলবাদীদের সঙ্গে আপস করেছে। ভোটের রাজনীতি শুরু করেছে। সরকারের মাথায় রাখা উচিত, হেফাজত কখনোই আওয়ামী লীগকে ভোট দেবে না। বরং সরকারের এ ধরনের সিদ্ধান্তের কারণে প্রগতিশীলরাও বর্তমান সরকারকে ভোটদান থেকে বিরত থাকবে। তাই সরকারের বোধোদয় হওয়া উচিত।
সুপ্রিমকোর্ট প্রাঙ্গণ থেকে ভাস্কর্য অপসারণ করা হয় বৃহস্পতিবার মধ্যরাতে। এর প্রতিবাদে শুক্রবার বাম ছাত্র সংগঠনসহ কয়েকটি সংগঠন ঢাকা বিশ্ববিদ্যালয় ক্যাম্পাস থেকে বিক্ষোভ মিছিল নিয়ে হাইকোর্টের সামনে অবস্থান নেয়। এ সময় পুলিশের সঙ্গে তাদের ধাওয়া-পাল্টাধাওয়ার ঘটনা ঘটে। সেখান থেকে লিটন নন্দী, মোর্শেদ হালিম, জয় ও আরিফ নূরকে গ্রেফতার করা হয়।
বিভিন্ন রাজনৈতিক দলের নিন্দা : ভাস্কর্য অপসারণের ঘটনায় নিন্দা জানিয়েছে বিভিন্ন রাজনৈতিক দল। দলগুলোর পক্ষ থেকে এ ঘটনাকে সাম্প্রদায়িক শক্তির কাছে সরকারের নতজানু এবং মুক্তিযুদ্ধের চেতনার সঙ্গে সাংঘর্ষিক বলে মন্তব্য করা হয়েছে। শনিবার ওয়ার্কার্র্স পার্টির পলিট ব্যুরোর স্টান্ডিং কমিটির জরুরি সভায় এসব কথা বলা হয়। পার্টির সভাপতি রাশেদ খান মেননের সভাপতিত্বে অনুষ্ঠিত সভায় উপস্থিত ছিলেন পার্টির সাধারণ সম্পাদক ফজলে হোসেন বাদশা, নুরুল হাসান, নুর আহমদ বকুল, কামরুল আহসান প্রমুখ।
ভাস্কর্য অপসারণে ঘটনায় নিন্দা জানিয়েছেন জাতীয় মুক্তি কাউন্সিলের সভাপতি বদরুদ্দীন উমর ও সম্পাদক ডা. ফয়জুল হাকিম। শনিবার বিবৃতিতে এ নিন্দা জানান তারা।
আরো পড়ুন
ফতুল্লায় এনজিওর চাপে গৃহবধূর অত্মহত্যা
রংপুরে পার্টিকেল বোর্ড কারখানায় আগুন
সুপ্রিমকোর্টে ডেপুটি রেজিস্ট্রারসহ তিনজনকে নিয়োগ
পাউবোর কর্মকর্তার সম্পদ হিসাব চেয়ে দুদকের নোটিশ
শেষ হল সংসদের ১৮তম অধিবেশন
নিজেকে লাইম লাইটে আনতে কিছু লোক অযথা মামলা করছে
শীর্ষ খবর
সর্বশেষ খবর
জাতীয়
১১৩ শ্রমিকের মৃত্যু, পাঁচ বছরেও মালিকের শাস্তি হয়নি
এমসিকিউ-মৌখিকে নিয়োগ পৌনে পাঁচ হাজার ডাক্তার
আন্তর্জাতিক
আরব দের সঙ্গে গোপন সম্পর্ক প্রকাশ্যে আনছে ইজরাইল
জিম্বাবুয়ের নতুন নেতা নানগাগওয়া ‘নির্মম রাজনীতিক’
রাজনীতি
প্রার্থী জট নিয়ে কৌশলী আ’লীগ পুনরুদ্ধারে সক্রিয় জাতীয় পার্টি
বিএনপিকে আর জ্বালাও-পোড়াও করতে দেয়া হবে না
খেলা
নেইমার-কাভানির এক হালি, পিএসজির গোল উৎসব
গ্রুপ চ্যাম্পিয়ন হয়ে নক আউট পর্বে বার্সা
আরবদের সঙ্গে গোপন সম্পর্ক প্রকাশ্যে আনছে ইজরাইল
জিম্বাবুয়ের নতুন নেতা নানগাগওয়া ‘নির্মম রাজনীতিক’
রাজধানীতে পুলিশের সাথে ‘বন্দুকযুদ্ধে’ নিহত ১
আটক সৌদি প্রিন্সদের নির্যাতনে মার্কিন নাগরিক ভাড়া!
পৃথিবীর ভূস্বর্গ কাশ্মীরের হজরতবাল মসজিদ
প্রার্থী জট নিয়ে কৌশলী আ’লীগ পুনরুদ্ধারে সক্রিয় জাতীয় পার্টি
কেন্দ্রীয় ব্যাংকের ডিজি নিয়োগে নীতিমালা নেই
অতিরিক্ত সচিব হচ্ছেন দেড়শ’ কর্মকর্তা
দিনাজপুরের সঙ্গে সারাদেশের যোগাযোগ বিচ্ছিন্ন, দুর্ভোগে যাত্রীরা
১১৩ শ্রমিকের মৃত্যু, পাঁচ বছরেও মালিকের শাস্তি হয়নি
প্রথম পাতা
শেষ পাতা
খবর
সম্পাদকীয়
উপসম্পাদকীয়
চিঠিপত্র
বাতায়ন
আইটি বিশ্ব
দশ দিগন্ত
আনন্দ নগর
একদিন প্রতিদিন
খেলা
টিউটোরিয়াল
অর্থনীতি
বাংলার মুখ
শোক সংবাদ
উত্তরের জনপদ
আবহমান চট্টগ্রাম
বিচ্ছু
দ্বিতীয় সংস্করণ
RSS Feed
Mobile App
ভারপ্রাপ্ত সম্পাদক : সাইফুল আলম, প্রকাশক : সালমা ইসলাম
প্রকাশক কর্তৃক ক-২৪৪ প্রগতি সরণি, কুড়িল (বিশ্বরোড), বারিধারা, ঢাকা-১২২৯ থেকে প্রকাশিত এবং যমুনা প্রিন্টিং এন্ড পাবলিশিং লিঃ থেকে মুদ্রিত।
পিএবিএক্স : ৮৪১৯২১১-৫, রিপোর্টিং : ৮৪১৯২২৮, বিজ্ঞাপন : ৮৪১৯২১৬, ফ্যাক্স : ৮৪১৯২১৭, সার্কুলেশন : ৮৪১৯২২৯। ফ্যাক্স : ৮৪১৯২১৮, ৮৪১৯২১৯, ৮৪১৯২২০
E-mail: jugantor.mail@gmail.com, news.jugantor@gmail.com
Design and Developed by
© ২০০০-২০১৭ সর্বস্বত্ব সংরক্ষিত
উপরে
শিরোনাম :
রাজধানীতে পুলিশের সাথে ‘বন্দুকযুদ্ধে’ নিহত ১       ১১৩ শ্রমিকের মৃত্যু, পাঁচ বছরেও মালিকের শাস্তি হয়নি       বারী সিদ্দিকীর দাফন নেত্রকোনার বাউল বাড়িতে       চুক্তি বাস্তবায়নে বাধা হতে পারে মিয়ানমারের সেনা কর্তারা       ঋণ অনুমোদনে চাপ দিতেন বাচ্চু